1918

Падзеі 
міні|Народны Сакратарыят Беларусі. 17 чэрвеня.
 3 студзеня: У Мінску створаны Выканаўчы камітэт Рады Усебеларускага з’езда.
 10 студзеня: Расійская дзяржава стала называцца Расійскай Сацыялістычнай Федэратыўнай Савецкай Рэспублікай (РСФСР).
 31 студзеня: Паводле дэкрэта Уладзіміра Леніна ў Народным камісарыяце па нацыянальных справах у Петраградзе створаны Беларускі нацыянальны камісарыят.
 1 лютага: Пачалося Котарскае паўстанне ў Чарнагорыі.
 9 лютага: Цэнтральныя дзяржавы, што супрацьстаялі Расіі ў І сусветнай вайне, выдалі бальшавікам ультыматум, патрабуючы падпісання міру на іх умовах.
 14 лютага: Увядзенне ў Савецкай Расіі грыгарыянскага календара.
 16 лютага: Літоўская Тарыба абвясціла Дэкларацыю незалежнасці Літвы.
 19 лютага:
 Аблвыканкамзах і СНК Заходняй вобласці і фронту выехалі з Мінска ў Смаленск. Выканаўчы камітэт Рады Усебеларускага з’езда ў загадзе № 1 абвясціў, што «ўзяў уладу ў свае рукі».
 Віленская беларуская рада прыняла пастанову, паводле якой сувязь паміж Расіяй і Беларуссю абвяшчалася парванай.
 21 лютага:
 Выканаўчы камітэт Рады Усебеларускага з’езда выдаў Першую Устаўную грамату да народаў Беларусі, створаны Народны Сакратарыят Беларусі.
 Нямецкія войскі ўвайшлі ў Мінск.
 СНК РСФСР прыняў дэкрэт-заяву «Сацыялістычная Айчына ў небяспецы!»
 24 лютага: Эстонія абвясціла незалежнасць.
 25 лютага: Створана «Менскае беларускае прадстаўніцтва».
 3 сакавіка: Мірны дагавор Савецкай Расіі з Германіяй, Аўстра-Венгрыяй, Балгарыяй і Турцыяй падпісаны ў Брэст-Літоўску.
 5 сакавіка: Перавод сталіцы Савецкай Расіі з Петраграда ў Маскву.
 6 сакавіка: Пачалося антысавецкае паўстанне ў Горках.
 8 сакавіка:
 Першае зарэгістраванае захворванне ў двухгадовай пандэміі грыпу.
 На акупаванай нямецкімі войскамі тэрыторыі Курляндскай губерні абвешчана Герцагства Курляндскае і Семігальскае.  
 9 сакавіка: Выканкам Рады Усебеларускага з’езда выдаў Другую Устаўную грамату да народаў Беларусі, паводле якой абвяшчалася Беларуская Народная Рэспубліка (БНР).
 15 сакавіка: Брэсцкі мір ратыфікаваны 4-м Надзвычайным Усерасійскім з’ездам Саветаў.
 18 сакавіка: На пасяджэнні Рада Усебеларускага з’езда была перайменавана ў Раду БНР.
 19 сакавіка: Рада БНР прыняла палажэнне аб вярхоўнай уладзе БНР. Абвяшчалася, што ніводзін закон не будзе мець сілы без зацвярджэння яго Радай.
 23 сакавіка: Германская імперыя прызнала незалежнасць Літвы.
 25 сакавіка: Абвяшчэнне незалежнасці Беларускай Народнай Рэспублікі ў Трэцяй Устаўнай грамаце.
 20 красавіка: «Менскае беларускае прадстаўніцтва» дамаглося згоды германскага камандавання на стварэнне груп беларускіх саветнікаў пры акупацыйнай адміністрацыі.
 24 красавіка: Адбыўся першы танкавы бой паміж брытанскім Mark IV і нямецкім А7V танкамі.
 25 красавіка: Фракцыя «Менскага беларускага прадстаўніцтва» на пасяджэнні Рады БНР ініцыявала прыняцце тэлеграмы кайзеру Вільгельму II, у якой заяўлялася, што будучыню Беларусі яны бачаць пад апекай германскай дзяржавы.
 28 красавіка: Дзяржаўнай і абавязковай мовай БНР абвешчана беларуская.
 7 мая: Заключаны Бухарэсцкі мірны дагавор паміж Румыніяй і Цэнтральнымі дзяржавамі, якія ўдзельнічалі ў Першай сусветнай вайне.
 14 мая: Рада БНР даручыла Р. Скірмунту фарміраванне новага ўрада Беларускай Народнай Рэспублікі.
 15 мая: Рада Беларускай Народнай Рэспублікі зацвердзіла герб «Пагоня» як дзяржаўны.
 28 мая: Абвешчана Азербайджанская Дэмакратычная Рэспубліка.
 1 чэрвеня:
 У Мінску пачаўся з’езд беларускага каталіцкага духавенства.
 У Смаленску пачалася 4-я Паўночна-Заходняя абласная канферэнцыя РКП(б), якая ўхваліла Брэсцкі мір.
 11 ліпеня:
 Літоўская Тарыба абвясціла Літву канстытуцыйнай манархіяй.
 Пачаў працаваць Беларускі народны ўніверсітэт у Маскве.
 17 ліпеня: У Маскве пачаўся Усерасійскі з'езд бежанцаў з Беларусі.
 22 ліпеня: Cфармаваны Урад БНР на чале з І. Серадой.
 5 жніўня: Пачалося леваэсэраўскае Аршанскае паўстанне.
 8 жніўня: У час 1-й сусветнай вайны пачалася бітва пры Ам’ене.
 11 кастрычніка: Рада БНР зацвердзіла часовую Канстытуцыю, Народны Сакратарыят перайменаваны ў Раду Народных Міністраў БНР.
 17 кастрычніка: Венгрыя аб’явіла аб незалежнасці ад Аўстрыі.
 19 кастрычніка: Абвешчана Заходне-Украінская Народная Рэспубліка.
 1 лістапада: Рэйд на Пулу праведзены двума афіцэрамі ВМС Італіі з мэтай знішчэння караблёў аўстра-венгерскага флота.
 3 лістапада: Польшча абвясціла незалежнасць ад Расіі.
 11 лістапада:
 Заключана Камп’енскае перамір’е, завяршэнне Першай сусветнай вайны.
 Сфарміраваны першы кабінет міністраў Літвы.
 Рэгенцкая рада (створаная нямецкімі і аўстрыйскімі ўладамі) перадала Ю. Пілсудскаму камандаванне польскім войскам.
 12 лістапада: Аўстрыя абвешчана рэспублікай.
 13 лістапада: Апублікавана пастанова УЦВК РСФСР аб сксаванні Брэсцкага міру ў сувязі з паражэннем Германіі ў Першай сусветнай вайне
 15 лістапада: Закрыта Свіслацкая беларуская настаўніцкая семінарыя
 18 лістапада:
 Абвешчана незалежнасць Латвіі.
 У Омску казакі арыштавалі членаў Часовага Усерасійскага ўраду (Дырэкторыі), уладу Вярхоўнага Правіцеля атрымаў адмірал А. Калчак.
 19 лістапада: Заснаваны Віцебскі губернскі музей.
 22 лістапада: Юзаф Пілсудскі абвешчаны «часовым начальнікам» Польскай дзяржавы.
 23 лістапада: Народны сакратарыят Беларусі дамовіўся з уладамі Літоўскай Рэспублікі аб пераходзе штаба 1-га палка БНР пад літоўскае камандаванне.
 27 лістапада:
 У склад Літоўскай Тарыбы кааптаваны 6 прадстаўнікоў Віленскай беларускай рады. Створана Міністэрства беларускіх спраў Літвы.
 Заснавана Нацыянальная акадэмія Украіны.
 1 снежня: Узнікненне Югаславіі. Ісландыя стала суверэннай краінай, застаўшыся ва уніі з Даніяй.
 3 снежня: Рада і ўрад БНР пераехалі ў Вільню.
 4 снежня: Прэзідэнт ЗША Вудра Вільсан адплыў у Еўропу для удзелу ў Версальскай мірнай канферэнцыі — упершыню найвышэйшая асоба ЗША выехала за межы краіны.
 6 снежня: Біскуп Зыгмунт Лазінскі разам з ксяндзом Фабіянам Абрантовічам правёў першае беларускае багаслужэнне ў Мінску.
 8 снежня: На пасяджэнні ЦК КПЛіЗБ ў Вільні ўтвораны Часовы рэвалюцыйны рабоча-сялянскі ўрад Літвы.
 10 снежня: Чырвоная Армія ўступіла ў Мінск.
 14 снежня: На змену зрынутай Гетманшчыне прыйшла Дырэкторыя УНР.
 15 снежня: Распачаў працу Гродзенскі беларускі сялянскі з'езд.
 17 снежня: Утворана Гомельская дырэкторыя.
 18 снежня: ЦВК груп Сацыял-дэмакратыі Каралеўства Польскага і Літвы пачало выдаваць у Мінску на польскай мове газету «Młot».
 21 снежня: У складзе літоўскіх узброеных сіл створаны Першы беларускі полк (Гродна).
 22 снежня: У Мінску заснаваны Беларускі савецкі тэатр.
 27 снежня: Рада БНР пераехала з Вільні ў Гродна.

 Нарадзіліся 
 23 студзеня: Гертруда Элаян, лаўрэат Нобелеўскай прэміі па фізіялогіі і медыцыне 1988 (пам. 21.2.1999)
 26 студзеня: Філіп Хасэ Фармер, амерыканскі пісьменнік-фантаст 
 26 студзеня: Нікалае Чаўшэску, прэзідэнт Румыніі (пам. 25.12.1989)
 5 сакавіка: Джэймс Тобін, амерыканскі эканаміст, лаўрэат Нобелеўскай прэміі па эканоміцы (пам. 11.3.2002)
 6 чэрвеня: Эдвін Крэбс, амерыканскі біяхімік, лаўрэат Нобелеўскай прэміі па фізіялогіі і медыцыне 1992 (пам. 21.12.2009)
 3 ліпеня: Рыгор Бярозкін, беларускі літаратуразнавец
 14 ліпеня: Інгмар Бергман, шведскі кінарэжысёр
 18 ліпеня: Нельсан Мандэла, паўднёваафрыканскі палітык
 21 верасня: Фёдар Янкоўскі, беларускі мовазнавец, фалькларыст, празаік
 22 кастрычніка: Алесь Бажко, беларускі пісьменнік, перакладчык
 25 снежня: Зінаіда Ігнатаўна Канапелька, беларуская актрыса

 Памерлі 
 2 лютага: Арэстэ Саламонэ, італьянскі лётчык
20 красавіка: Карл Фердынанд Браўн, фізік
 5 мая: Ніко Пірасмані, грузінскі мастак-прымітывіст
 19 мая: Фердынанд Ходлер, швейцарскі мастак
 20 мая: Карусь Каганец, беларускі пісьменнік, мастак, графік, скульптар і мовазнавец (нар. 1868)
 27 чэрвеня: Жазеф Пеладан, французскі пісьменнік і акультыст
 3 ліпеня: Мехмед V, султан Асманскай імперыі
 18 кастрычніка: Уладзімір Стукаліч, расійска-беларускі гісторык і краязнавец
 9 лістапада: Гіём Апалінер, французскі паэт
 27 лістапада: Багуміл Кубішта, чэшскі мастак